
Ұстаз – саған мың алғыс!

Сахна сыртынан,Ұстаз туралы өлең оқылады
Данышпан да, дана да оқып сенен,
Атақ-даңқын асырды бар әлемнен.
“Ұстаз” деген аяулы, асыл жанды,
Жақсы көрем, арнаймын жақсы өлең!
Ұстаз сөзін айтып жүрдік ән қылып,
Одан басқа жүрген кім бар жанды ұғып,
Ұстаз деген – ұлылардың ұлысы,
Қасиетіне бас иейік мәңгілік! – 
Жүргізушілер шығып:
1-жүргізуші: Қош келдіңіздер, Құрметті де аяулы ұстаздар! Сіздерді қазан айында аталып өтетін Мұғалімдер күнімен шын жүректен құттықтаймыз! Сіздердің бала көңілдеріңіз əр оқушының жан дүниесін нұрландырып, жүрегіне шапағат нұрын төгуде. Мұғалімнен өнеге-білім алып, өмір теңізіне құлаш ұрған кез келген шəкірт ұстазымен мақтанады. «Мектептің жүрегі», «Бала жанының бағбаны»… Иə, бұл мектеп мұғалімі — ұстазға арналған теңеулер. Мұндай мадақтауларды жалғастыра берсек, даналық сөздер тізбегі шексіздікке ұласады. Мерейлі мерекеде дендеріңізге саулық, отбасыларыңызға амандық, істеріңізге сəттілік тілейміз

2-жүргізуші:Бүгінгі кешіміздің шымылдығын ашып беру үшін мектебіміздің директоры Жумабекова Б.Т. сөз берейік.
1- жүргізуші. Бүгін бізде үлкен мереке. Бүгін ұстаздар қауымының төл мерекесі. Олай болса бүгінгі күн ұстаздарға арналмақ. Ұстаз-ұлағатты есім. Күн сәулесі өмірге қандай жарық берсе, ұстаз есімі де шәкірттерге күндей жарық береді.
2-жүргізуші:Ал бұлбұл әншіміз асыл ұстазына деген жылы лебізі мен шәкірттік асқақ махаббатын әсем әнімен жеткізгісі келеді екен.
Ендеше сахнада  ән, орындайтын 5-6-сынып оқушылары.

 1- жүргізуші. Ұстаздар күні – бұл дәстүрлі әрі бүкілхалықтық мереке десек артық айтқандық болмас. Ұлы ғұламалардың да ұстазы болған, сондықтан болар осы абыройлы міндетті атқарып жүргендерді халқымыз әрқашан ерекше құрмет тұтқан. Ұстаздың әр адамның жүрегінен алатын орны айрықша, қолына қалам ұстатып, алғаш әліппені үйреткен мұғалімін жылылықпен еске алмайтындар кемде кем болар. Ендеше келесі оқылатын жыр шумақтар алғаш әліппе ұстатқан ұстаздарына арнағалы отырған оқушыларымызды ортаға шақырамыз.
 тақпақтар/
2-жүргізуші:Қазақ қызы күлімдер күн көзіндей,
Дөңгеленіп билейді ай жүзіндей.
Жұлдыздардай өрнекті аспандағы,
Биші қыздар бұрала билейді би. 7- сыныбының биін тамашалаңыздар
1-жүргізуші:  Құлақтан кіріп бойды алар

                        Әсем ән мен тәтті күй

                         Көңілге түрлі ой салар

                        Әнді сүйсең, менше сүй деп ортаға оқушыларды  әсем әнімен шақырамыз.  «Ардақты ұстазым» әні.
Сіздерге арнап ортада мектебіміздің қыздары мың бұралып би Жентелмен би. 
1-жүргізуші:Ұстаз – ұлағатты есім. Шәкірттерін білім нәрімен сусындатып, тәлім-тәрбие беру, жақсы қасиеттерді бойына дарытып, адамгершілік рухта бағыт-бағдар беруде ұстаздың еңбегі зор. Сондықтан да ол әрдайым қасиетті тұлға ретінде ерекшеленеді.
Білім көшін жылжытып келе жатқан ұстаздар қауымына құрмет арта бермек! 
2-жүргізуші. Әдемі, екеуміз ұстаздар туралы нақыл сөздер айтып жарысып көрсек қайтеді?

1-жүргізуші: Ал ендеше баста.

2-жүргізуші: «Ұстаз болу-өз уақытын аямау, өзгенің бақытын аялау»,

1-жүргізуші: «Ұстазға қарап шәкірт өседі»

2-жүргізуші: «Аспаз көрген ат таныр, ұстаз көрген хат таныр»

1-жүргізуші: «Ұстазыңды ұлы әкеңдей сыйла»

2-жүргізуші: «Ұстазы жақсының-ұстамы жақсы»

1-жүргізуші:- Құрметті ұстаздар,біз сіздерге сұрақтар қоямыз жауап беруге тырысыңыздар.
 Мұғалімдерге арналған ойынымызды бастаймыз
Сұрақтар:

1. Домбырада – жетеу, сырнайда – алтау, қобызда бесеу. Бұл не? /әріп/
2. Бұл санда қанша әріп бар болса, сонша сан бар. Ол қай сан? /Жүз/
3. Жел соққанда тау ық бола ма? /Ық болады/
4. Теңізде қандай тас болмайды? /Құрғақ/
5. Ертістің ортасында не бар? /Т әріпі/
6. Өзі судан шығады, бірақ судан қорқады. Бұл не? /Тұз/
1-жүргізуші: Білімнің дәнін тереді,

Балаға тәлім береді.

( Ұстаз)
Білімнің - жолбасшысы,

Шәкірттің - қолбасшысы.

( Мұғалім)

Оқу - білім бағдары,

Заманының бағбаны.

( Ұстаз)
2-жүргізуші:Ұстазым,менің,ұстазым,
Өзіңмен өткен қыс-жазым.
Қалдырған ізің мәңгілік,
Жадымда тұрар жаңғырып.
Шәкірттеріне аса мейірімді, сөзіне берік, шыншыл мінезді, жүрегі батыр, өнегесі асыл, жаны жомарт, пейілі дарқан, ерен еңбекшіл, байламы берік, ойы өткір ұстаздар төл мерекелеріңіз тағы да құтты болсын!!!
Ұстаз – саған мың алғыс! атты мерекелік іс-шарамыз осымен аяқталды.
